Diari Oficial de la Generalitat Valenciana


Sumari del DOGV 5880, del 28-10-2008 (2008/12842)

RESOLUCIÓ de 30 de setembre de 2008, de la Conselleria d'Agricultura, Pesca i Alimentació, per la qual es delimiten els termes municipals i cultius afectats per danys del conill de bosc (Oryctolagus cuniculus).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12159


Data del document
:   30-09-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * València
    * control fitosanitari
    * agres
    * conill
    * fruit d'os
    * fruit de corfa
    * agronomia
    * sector agrari
    * fruit de llavor
    * oliva
    * destrucció de cultius
    * vinya

RESOLUCIÓ de 30 de setembre de 2008, de la Conselleria d'Agricultura, Pesca i Alimentació, per la qual es delimiten els termes municipals i cultius afectats per danys del conill de bosc (Oryctolagus cuniculus). [2008/12541]  
En alguns municipis de la Comunitat Valenciana s'ha observat la proliferació de població de conills de bosc (Oryctolagus cuniculus). El manteniment de nivells poblacionals elevats trenca l'equilibri ecològic en l'entorn on es desenvolupen, i açò provoca danys en els cultius adjacents.  
Amb la finalitat de previndre la possible generació de conseqüències adverses en els cultius existents, les conselleries de Medi Ambient, Aigua, Urbanisme i Habitatge, i d'Agricultura, Pesca i Alimentació van subscriure un Acord el 29 de setembre de 2008, en el qual es va decidir l'adopció de determinades mesures en relació amb la sobrepoblació de conill de bosc a la Comunitat Valenciana.  
L'esmentat acord preveu que ambdós conselleries adoptaran, en l'àmbit de les seues competències respectives, totes les mesures necessàries per a la gestió i control de les poblacions en aquelles zones detectades i delimitades prèviament per la Conselleria d'Agricultura, Pesca i Alimentació amb la col·laboració d'organitzacions i associacions del sector.  
A partir de la informació remesa per ajuntaments, mancomunitats, organitzacions professionals agràries i consells reguladors, la Conselleria d'Agricultura, Pesca i Alimentació ha realitzat, al llarg dels últims mesos, prospeccions per a identificar les àrees i territoris de la Comunitat Valenciana on s'ha observat proliferació de les poblacions de conills i danys associats en els cultius. Esta informació ha sigut sotmesa a la consideració de les organitzacions professionals agràries.   
Atés les competències atribuïdes a la Conselleria d'Agricultura, Pesca i Alimentació en matèria de cultius i producció agrària, en especial les relatives a la sostenibilitat de les explotacions agràries, d'acord amb els articles 11 i concordants del Decret 121/2007, de 27 de juliol, del Consell, pel qual s'aprova el Reglament Orgànic i Funcional de l'esmentada conselleria, i tenint present així mateix l'acord de les conselleries de Medi Ambient, Aigua, Urbanisme i Habitatge, i d'Agricultura, Pesca i Alimentació, de 29 de setembre de 2008, resolc:  
Primer  
Delimitar com a zones i cultius afectats per sobrepoblació de conills de bosc els següents:  
Comarca de la Vall d'Albaida:   
Agullent, Aielo de Malferit, Albaida, Alfarrasí, Atzeneta d'Albaida, Aielo de Rugat, Bèlgida, Bellús, Beniatjar, Benicolet, Benigánim, Benissoda, Benisuera, Bufali, Bocairent, Carrícola, Castelló de Rugat, Fontanars dels Alforins, Guadasequies, Llutxent, Montaverner, Montitxelvo, l'Olleria, Ontinyent, Otos, el Palomar, Pinet, la Pobla del Duc, Quatretonda, Ráfol de Salem, Rugat, Salem, Sempere i Terrateig.  
Cultius afectats de la zona: cítrics, fruiters de pinyol, fruiters de llavor, olivera i cultius hortícoles en tots els municipis anteriors.  
Comarca de Requena-Utiel:  
Camporrobles, Caudete de las Fuentes, Fuenterrobles, Requena, Utiel, Venta del Moro i Villargordo del Cabriel.  
Cultius afectats de la zona: vinya, en tots els anteriors termes municipals; olivera, al terme municipal de Requena.  
Termes municipals aïllats a la província de València:  
La Font de la Figuera, Llanera de Ranes, Estubeny, Benifaió, Barxeta, Cerdà, Genovés, Montesa, Rotglà i Corberà, Alberic, Algemesí, Alfara de Algimia, Benavites, Gilet, Quart dels Valls, Sagunt, Faura, Torres Torres i Turís.  
Cultius afectats de la zona: cítrics, en tots els anteriors termes municipals; fruiters i cultius hortícoles, als termes municipals de Benifaió i Turís; vinya, al terme municipal de Turís; fruiters, al terme municipal de Barxeta i cultius hortícoles, al terme municipal d'Alberic.  
Segon  
Crear una base de dades de zones i cultius afectats, que serà actualitzada periòdicament amb les actuacions que es realitzen i la informació remesa per ajuntaments i organitzacions professionals agràries i inspeccions que posteriorment s'obtinguen d'estes o altres zones.   
Contra esta resolució, que posa fi a la via administrativa, es podrà interposar recurs potestatiu de reposició, en el termini d'un mes, davant del mateix òrgan que va dictar l'acte, a comptar des de l'endemà de la publicació d'esta resolució en el Diari Oficial de la Comunitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'esta resolució en el Diari Oficial de la Comunitat Valenciana, d'acord amb allò que s'establix en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 30 de setembre de 2008.- La consellera d'Agricultura, Pesca i Alimentació: Maritina Hernández Miñana.